Public procurement notice: Contract Award Notice
Published: 2020-11-17
Buyer: Danmarks Tekniske Universitet (DTU) - Campus Service (CAS)
Country: DK
Contract type: Works
Procedure: Competitive dialogue
CPV classification: 45214000: Construction work for education buildings | 71530000: Construction consultancy services
Estimated value: 140790000 DKK
Award criteria: The most economic tender

Technical requirements: Danmarks Tekniske Universitet (DTU) har gennemført udbud af totalrådgiver- og hovedentrepriseaftale vedrørende renovering og udvikling af bygning 208 (B208) på DTU Lyngby Campus. Der skal ske en gennemgribende renovering og udvikling af B208, så den kan blive en del af fremtidens læringsmiljø. I udviklingsprojektet etableres der flere undervisnings- og studiepladser end i dag og med en højere kvalitet. Alle arealer renoveres, indeklimaet opgraderes og bygningens potentiale udvides gennem konstruktive ændringer, der øger arealer med dagslys, skaber nye rumligheder og øger forbindelser mellem inde og ude.
Herudover skal der i projektet være stort fokus på bæredygtighed og digitalisering. Projektet/ombygningen skal certificeres til DGNB-Guldniveau og der skal anvendes digitale værktøjer/modeller i alle projektets faser.
DTU gennemfører projektet i et tæt og ligeværdigt samarbejde mellem DTU, totalrådgiver og hovedentreprenør. Der er tale om et "Integreret Byggeri", hvor både totalrådgiveren og hovedentreprenøren er med allerede fra den indledende rådgivningsfase. Herved får totalrådgiveren mulighed for at sparre og samarbejde med hovedentreprenøren og bygherren gennem hele forløbet.
Ved at anvende Integreret Byggeri ønsker DTU at inddrage den udførende hovedentreprenørs viden og kompetencer allerede i projekteringens tidlige faser. Dermed øges vidensniveauet i projekteringens tidligere faser, idet hovedentreprenøren blandt andet forventes at bidrage med viden om bygbarhed, kalkulationer og byggepladslogistik. DTU forventer imidlertid også, at hovedentreprenøren vil bidrage med projekteringsmæssig viden om de arbejder og leverancer, som ofte udbydes i funktionsudbud, herunder særligt de tekniske installationer.
Ved at anvende Integreret Byggeri ønsker DTU også at spille sig selv på banen som en 100 % engageret bygherre, der med afsæt i en professionel FM-organisation er parat til at gå ind og stille krav til projektets kvalitet i bred forstand, men som også er interesseret i at lade sig påvirke, udfordre og samarbejde med de dygtigste totalrådgivere og hovedentreprenører på markedet. Det er DTU’s meget klare forventning, at det gennem samarbejdet er muligt at gennemføre byggeriet både hurtigere og med et bedre forhold mellem pris og kvalitet.
DTU har valgt at udføre opgaven i samarbejdsformen Integreret Byggeri. Det er påkrævet for samarbejdsformen, at totalrådgiver og hovedentreprenør har budt ind som et team. Det var derfor nødvendigt at udbyde totalrådgivning og hovedentreprise i et samlet udbud, hvorfor DTU har fundet det mest hensigtsmæssigt ikke at foretage yderligere opdeling af aftalerne.
For så vidt angår pkt. II.1.7): Udbuddets samlede værdi (eksklusive moms) og pkt. V.2.4): Oplysninger om kontraktens/delkontraktens værdi (eksklusive moms) bemærker DTU, at de indsatte værdier er det evalueringstekniske totalrådgiverhonorar og hovedentreprisesum.
I henhold til bekendtgørelse nr. 593 af den 2. juni 2016 af lov om Klagenævnet for Udbud skal klage, fx over ikke at være blevet tildelt kontrakten, være indgivet til Klagenævnet for Udbud inden 45 kalenderdage efter ordregivers offentliggørelse af bekendtgørelse i Den Europæiske Unions Tidende om, at ordregiveren har indgået en kontrakt.
Klager skal være opmærksom på, at samtidigt med indgivelse af klage til Klagenævnet for Udbud skal klager underrette indklagede (ordregiver) skriftligt.


Winner: Mangor & Nagel A/S
Award value: 140790000
Number of bids: 3